આઠમાં ભાવેથી ભ્રમણ કરતો તુલા રાશિનો મંગળ આયુષ્ય ભાવેથી ભ્રમણ કરે છે. આ સમયમાં આરોગ્યની કાળજી રાખવાની સલાહ છે. લગ્નજીવનમાં પણ મતભેદોની સંખ્યા વધતી જણાશે. નાની નાની વાતોમાં થઇ રહેલો ઝઘડો તમારા સંસારને સળગતો રાખશે. શાસ્ત્રકારો આઠમાં મંગળનાં ગોચરનાં ભ્રમણને શુભત્વનું કારક માનતા નથી. તમને સંતાપ અને કારણ વગરની બેચેનીનો અનુભવ કરાવશે. આ માસ દરમ્યાન ગણેશ ઉપાસના કરવી, દરરોજ સવારે ગણપતિ અથર્વશીષનો એક પાઠ કરવો. તથા દર મંગળવારે યથાશકિત ગોળ અને મસુરની દાળનું દાન આપવું.